《寄题列岫》
宋代·陈文蔚

面面青山不记名，相知宜雨亦宜晴。
去来自在云千叠，高下无多屋数楹。
晨诵书弦俱乐事，春光秋月总诗情。
个中真乐谁能识，不问人间枯与荣。

作者简介：陈文蔚（约公元1210年前后在世）字才卿，上饶人。生卒年均不详，约宋宁宗嘉泰初前后在世。师事朱熹。尝举进士。庆元中，（1198）馆于朱熹家，课其诸孙。又讲读铅山。端平二年，（1235）都省言其所作尚书类编，有益治道，诏补迪功郎。学者称克斋先生。文蔚著有克斋集十七卷，《四库总目》传于世。